es
Item opde questie die voir meye en scepen van loven geweest is
tusschen diericke hontappe in deen zijde en vrancken mercx als geleit
tot allen den goeden have en erve anthonijs robbijns en reyners aggrapot
in dande dair de vors vranc meynde dat de vors dieric met
sijnd eedt dair hij onlanx toegewijst is alst blijct in eenen vonisse
staende ond ons in tderde blat hier voe niet vortvaen en zoude
hij en soude yerst de weduwe arnts wilen robbijns voir ooghen
bringhen om die goede te verantwerden Vanden welcken de vorscr
dieric hielt de contrarie mair pnteerde inden rechte lorain geheten
re grand jorain die gelei was totten goeden d weduwen des vors wilen
arnts die de goede verantweerden woude en dair mede hoepte hij
te gestane en met sijnder pntacien sijns eedts vort te varen was
gewijst bij scepen van loven ter manissen smeyers voir een vonisse
dat de vors dieric met zijnd eedt vortvaen soude niet wed
staende der calaingien des vors vrancx pntib ois scabinis julii xxvi
en
Tvonnisse vanden gedinghe dat voir meye en scepen van
loven geweest is tusschen jouffruwe katlijnen van mosmaleweduwe
v
warnders wilen van longchamp der welcker weduwen meye ende
scepen van loven voir gebrec van betalinghen van eender renten van
hondert en thien mudden corins der maten van thienen en pacht
van marilies tsjaers huen leefdaghe lanc gelevert zijn onder den anden
alle en yegewelke omberuerwie en erfgoede hen jans van fornealmont
ridders en warniers sijns brueds te marillis torp te grand en corp le
petit en dair omtrent gelegen gelijc de scepen brieve vand selver
renten dat volcomentliker begripen in deen zijde en janne marogen
wynne des vors hen jans van forneaemont van enighe vande
vors goeden en zunderlinghe vand wynaghen des vors hen jans
te marilles geleghen medepant zijnre in dande Adair de vorscr
jan de wynne vortvoer want hem dach gedaen was gelijc zijnen
meestcr en sprac aen Hoopende dat niet tegenstaende der
vors leveringhen hem sijn pechtinghe die hij als wynne aende
vors goede hadde sculdich wae te volghen Seggende oic dat
seder der selver leveringhe de vors her jan sijn meester hem
ute